זאב אלקין

זאב אֶלְקִין (נולד ב-3 באפריל 1971, ח' בניסן ה'תשל"א) הוא חבר הכנסת ויו"ר סיעת הימין הממלכתי, חבר בוועדת החוץ והביטחון של הכנסת. כיהן בתפקיד שר הבינוי והשיכון, שר ירושלים ומורשת והשר המקשר בין הממשלה לכנסת. קודם לכן כיהן כחבר הכנסת מטעם מפלגות קדימה והליכוד והיה מטעמה שר העלייה והקליטה, שר להגנת הסביבה, שר ההשכלה הגבוהה והמשלימה ושר משאבי המים, יושב ראש הקואליציה ויושב ראש ועדת המשנה למדיניות חוץ והסברה של ועדת החוץ והביטחון. כמו כן, יו"ר הוועדה המיוחדת ליישובים בגבול המזרחי . נולד בשם ולדימיר בוריסוביץ' אלקין (באוקראינית: Елькін Володимир Борисович) בחרקוב, אוקראינה הסובייטית שבברית המועצות, למשפחה יהודית חילונית. בצעירותו החל להתעניין ביהדות ולהתקרב אליה ואף למד עברית בכוחות עצמו דרך קלטות של שלמה ארצי ושל עפרה חזה. בגיל 17 התקבל לאוניברסיטת חרקוב ולמד בה מתמטיקה ופיזיקה בין השנים 1987–1990. במקביל ייסד את ההתאחדות למורים לעברית ויהדות בחרקוב, היה סגן ראש הקהילה היהודית בעיר בשנת 1990 ומזכ"ל בני עקיבא בברית המועצות. בדצמבר 1990 עלה לישראל יחד עם אשתו, התגייס לצה״ל ולמד בישיבת הר עציון עד 1995 ובמקביל עבד בארגון גשר במחלקת העלייה. לאלקין תואר ראשון במתמטיקה מאוניברסיטת חרקוב ותואר שני בהיסטוריה של עם ישראל מהאוניברסיטה העברית בירושלים. טרם היבחרו לכנסת היה בשלבים מתקדמים של עבודת הדוקטורט באוניברסיטה העברית בירושלים. אלקין חקר את רב סעדיה גאון. בשנים 1996–2006 לימד באוניברסיטה, היה ממקימי מרכז צ'ייס ללימוד מדעי היהדות ברוסית וניהל את קשרי האוניברסיטה ברוסיה ובאוקראינה. בנוסף שימש כמדריך בפרויקט נעל"ה. בסוף שנות ה-90 מונה ליועץ מנכ"ל הסוכנות היהודית לענייני יהדות רוסיה. כחבר במפלגת "הליכוד" נמנה עם המתנגדים לתוכנית ההתנתקות של אריאל שרון ואהוד אולמרט, אך עם הקמת "קדימה" הצטרף אליה והוצב במקום ה-17 ברשימתה לקראת הבחירות לכנסת השבע עשרה ונבחר לכנסת. בכנסת ה-17 היה אלקין חבר בוועדת הכספים, בוועדת החינוך, התרבות והספורט, בוועדה למאבק בנגע הסמים, בוועדה לזכויות הילד, בוועדת העלייה, הקליטה והתפוצות ובשדולות שונות: שדולת ירושלים, השדולה הסביבתית-חברתית, והשדולה לצמצום הפערים החברתיים. בעת כהונתו נחשב כ"הסמן הימני" של סיעת "קדימה". בבחירות המקדימות בקדימה בספטמבר 2008 תמך בשאול מופז ולאחר שזה הפסיד לציפי לבני אף הגיש ערעור על תוצאות ההצבעה. במהלך כהונתו בכנסת יזם אלקין את החוק לקידום יישובם של מפוני גוש קטיף, חבל עזה וצפון השומרון, שנועד לקצר הליכי תכנון ולקדם פיתוח, הרחבה או הקמה של יישובים, לשם הסדרת יישובם של המפונים. ב-16 בנובמבר 2008, לאחר תחילת מערכת הבחירות לכנסת השמונה עשרה הודיע אלקין על פרישתו מ"קדימה", בטענה שעם בחירת לבני הפכה המפלגה למפלגת שמאל מובהקת. הוא הצטרף לליכוד ונבחר בבחירות המקדימות של המפלגה לנציג הראשון של העולים, המוצב במקום ה-20 ברשימה לכנסת. במסגרת הכנסת ה-18 שימש אלקין יו"ר סיעת הליכוד, יו"ר הקואליציה ואף שימש תקופת מה יו"ר ועדת הכנסת, לצורך העברת תקציב המדינה. בנוסף, שימש יו"ר משותף של השדולה לארץ ישראל והשדולה למען מפוני גוש קטיף. בכנסת ה-19, החל מיום כינונה של ממשלת ישראל השלושים ושלוש, מונה אלקין לסגן שר במשרד החוץ כאשר את תפקיד שר החוץ מילא ראש הממשלה בנימין נתניהו, כדי שיוכל בעתיד להחזיר את אביגדור ליברמן לתפקיד, לאחר סיום משפטו. הדבר הוביל לכך שבפועל ניהל אלקין את משרד החוץ. בנובמבר 2013 זוכה ליברמן וחזר לתפקיד שר החוץ. במאי 2014 סיים אלקין את תפקידו כסגן שר החוץ ומונה ליו"ר ועדת החוץ והביטחון. בנובמבר 2014 חזר בנוסף לתפקיד יושב ראש הקואליציה כחלק מסיכום רוטציה עם יריב לוין. בדצמבר אותה שנה החליפו השניים בתפקידיהם בוועדות, ואלקין מונה ליושב ראש ועדת הכנסת וליושב ראש הוועדה המשותפת לתקציב הביטחון. בכנסת ה-19 יזם את חוק יסוד: הלאום שמעגן חוקתית את היותה של מדינת ישראל מדינת הלאום היהודי. בבחירות לכנסת העשרים הוצב במקום השמיני ברשימת הליכוד, ונבחר לכנסת; במאי 2015 מונה לשר העלייה והקליטה בממשלה ה-34; הוא מונה גם לשר לעניינים אסטרטגיים, אך תיק זה נמסר כעבור 11 ימים לגלעד ארדן. כפיצוי מינה אותו ראש הממשלה בנימין נתניהו לשר לירושלים ומורשת. עד נובמבר 2015 היה משקיף בקבינט המדיני-ביטחוני. בדצמבר אותה שנה החליף את השר יובל שטייניץ והתמנה לחבר הקבינט. במאי 2016, עם הצטרפות "ישראל ביתנו" לממשלה, מונתה סופה לנדבר במקומו לשרת העלייה והקליטה, ואלקין החל לכהן כשר להגנת הסביבה. באוקטובר 2017 הודיע אלקין כי החל לקדם חלוקה מוניציפלית של ירושלים, שבמסגרתה מתוכננות השכונות שמעבר לגדר ההפרדה לעבור מאחריות עיריית ירושלים לידי רשות עצמאית. במאי 2018 הודיע אלקין על כוונתו להתמודד על ראשות עיריית ירושלים. הוא רץ בנפרד מסניף הליכוד בירושלים. אלקין זכה לתמיכתם של ראש הממשלה נתניהו ושל ראש העיר היוצא, ניר ברקת, שאלקין התמודד במקומו בראש סיעת "ירושלים תצליח". בבחירות שנערכו ב-30 באוקטובר, קיבל 19.99% מהקולות, מעט פחות מעשרים האחוזים הנדרשים לקבלת החזר הוצאות בגין ההתמודדות, והגיע למקום השלישי, אחרי משה ליאון ועופר ברקוביץ שהעפילו לסיבוב השני. ב-17 במאי 2020 מונה במסגרת ממשלת ישראל השלושים וחמש לשר ההשכלה הגבוהה והמשלימה ושר משאבי המים, משרדים שהוקמו בממשלה זו. ב-2 ביוני 2020 מינה את מרדכי בניטה ואת חזי ליפשיץ למנכלי המשרדים ההתאמה. כשר ההשכלה הגבוהה החליט כי אוניברסיטת חיפה תהפוך ל"אוניברסיטת חיפה והגליל" ומוסדות אקדמיים בגליל יוכלו להצטרף לאוניברסיטה. במסגרת תפקידו כשר משאבי המים, קידם שינוי במחירי המים על רקע מגפת הקורונה והקים ועדה שתבדוק את התנהלות תאגידי המים. ב-23 בדצמבר 2020 הודיע על התפטרותו מהממשלה ומהכנסת, ועל הצטרפותו למפלגת תקווה חדשה – אחדות לישראל בראשות גדעון סער לאחר שניסה להצטרף למפלגת ימינה וסורב. במכתב ההתפטרות מתח ביקורת נוקבת על נתניהו. לאחר הבחירות לכנסת העשרים וארבע, וכינונה של ממשלת ישראל השלושים ושש, מונה לשר הבינוי והשיכון, לשר ירושלים ומורשת ולשר המקשר בין הממשלה לכנסת. לאחר השבעת הממשלה, הגיש את התפטרותו מהכנסת במסגרת החוק הנורווגי. לאחר השבעתו, הכריז אלקין כי ימנה את אביעד פרידמן למנכ"ל משרד הבינוי והשיכון, שצפוי לחתום על הסכם ניגוד עניינים עקב השקעותיו בנדל"ן. במשרד ירושלים ומורשת מינה אלקין את נתנאל איזק למנכ"ל המשרד. אלקין קידם תוכנית לקידום דירות לפי מחיר מטרה. כשר הבינוי והשיכון הוא פעל להעביר תיקון לחוק המכר, לפיו בעת קניית דירה חדשה רק 40% ממחיר הדירה יוצמד למדד תשומות הבניה, ולא 100% כפי שהיה קבוע בחוק עד אז. החוק עבר בקריאה שנייה ושלישית ביוני 2023. ב-1 באוגוסט 2021 יזם ביחד עם השר לשיתוף פעולה אזורי עיסאווי פריג' תוכנית להוספת כ-15 אלף היתרי עבודה לפלסטינים בישראל. בחשוון תשפ"ב אישר לשיווק 1300 יחידות דיור ביהודה ושומרון. אלקין נבחר לכנסת ה-25 במסגרת מפלגת תקווה חדשה, ברשימת המחנה הממלכתי, המשותפת לה ולמפלגת חוסן לישראל. בתחילת כהונתה של הכנסת העשרים וחמש הייתה סיעת "המחנה הממלכתי" באופוזיציה. בעקבות מלחמת חרבות ברזל הצטרפה הסיעה לממשלה ה־37 בכוונה להקים קבינט מלחמה. ב־12 במרץ 2024 התפצלה מפלגת "תקווה חדשה" מסיעת "המחנה הממלכתי" ונקראה סיעת "הימין הממלכתי", וכעבור שבועיים פרשה מהקואליציה. ב-29 בספטמבר 2024 שבה המפלגה לקואליציה. אלקין הוא יושב-ראש הוועדה המיוחדת ליישובים בגבול המזרחי. במהלך כהונתו בכנסת יזם אלקין מספר חוקים, ובהם: מספר תיקונים לחוק יישום תוכנית ההתנתקות, הקובעים מנגנון פיצוי נוסף לבעלי העסקים ולעובדים בשטח המפונה, הסדר פיצוי והלוואה שתהפוך למענק, לשוכרים פרטיים באזור המפונה, מענק בשל הוצאות בקשר עם תכולת בית המגורים בהתבסס על גודל הדירה ומספר הנפשות שהתגוררו בבית המגורים ביום שבו פונה, וכן הגדלת הפיצויים למפונים בגין בתי מגורים, בתי עסק וקרקעות חקלאיות. חוק חובת גילוי לגבי מי שנתמך על ידי ישות מדינית זרה. חוק למניעת פגיעה במדינת ישראל באמצעות חרם. תיקון לפקודת מס הכנסה, הקובע כי עידוד ההתיישבות יחשב כ"מטרה ציבורית" לצורכי הפקודה (יחד עם ציון פיניאן). תיקון לחוק התקשורת המקנה פטור לערוץ ייעודי מתשלום לבעל רישיון לשידורי כבלים או לוויין, עבור העברת שידוריו, בדומה לערוצים הציבוריים (בעת חקיקת החוק נהנו מפטור זה ערוץ 9 וערוץ 24) (יחד עם רוברט אילטוב ומרינה סולודקין) תיקון לחוק הבחירות לכנסת המאפשר לחברי ועדות קלפי להצביע בקלפי שבה הוצבו (עם דליה איציק ויריב לוין). חוק מרכז זלמן שזר לחקר תולדות העם היהודי (יחד עם זבולון אורלב ודניאל בן-סימון) תיקון לחוק האזרחים הוותיקים הקובע כי אזרח ותיק, שזכאי לקבל גמלה נוספת לנכה לפי חוק הביטוח הלאומי, ושבעקבותיה נשללת זכאותו לגמלה לפי חוק הבטחת הכנסה יהיה זכאי להטבות שניתנות לפי חוק האזרחים הוותיקים, בהתאם להוראות שייקבעו בתקנות (יחד עם רוברט אילטוב וליה שמטוב) תיקון לחוק תשלומים לפדויי שבי, המגדיל את הסכום המתקבל על ידי פדויי שבי שמלאו להם 80 ב-25% (יחד עם יואל חסון) חוק המאפשר לסגני שרים לכהן כחברים בוועדות למינוי דיינים לפי חוק בתי הדין הדתיים הדרוזיים ולפי חוק הקאדים. חוק ההופך שחרור מחבלים בעסקאות מדיניות מהליך חנינה להליך מנהלי המאפשר כליאה מחודשת של המחבלים בהתאם לשיקולים מדיניים או אם הם מפרים את תנאי השחרור (ביחד עם נפתלי בנט ואורית סטרוק). ביוני 2023 הגיש, כיו"ר השדולה בכנסת להשכלה גבוהה, הצעת חוק פרטית להקמת אוניברסיטת אשדוד, בתמיכת סגן ראש עיריית אשדוד אלי נכט המזוהה עם אותה מפלגה (המחנה הממלכתי). אלקין היה נשוי לרינה זסלבסקי, ולהם שני ילדים. לאחר שהתגרש נשא את מריה, ששימשה כעוזרת פרלמנטרית שלו, ולהם שלושה ילדים. אלקין התגורר בכפר אלדד, ממנו עבר לשכונת פסגת זאב שבירושלים, לקראת התמודדותו על ראשות העיר. בהמשך חזר לכפר אלדד. מדיה וקבצים בנושא זאב אלקין בוויקישיתוף זאב אלקין, באתר הכנסת זאב אלקין, ברשת החברתית פייסבוק זאב אלקין, סרטונים בערוץ היוטיוב זאב אלקין, באתר כנסת פתוחה זאב אלקין, באתר ערוץ הכנסת ח"כ זאב אלקין: מרוסיה לישראל, סרטון בערוץ "אורות טלוויזיה יהודית", באתר יוטיוב (אורך: 4:34) דוד בן בסט מראיין את יצחק הרצוג וזאב אלקין, "הנבחרים", באתר YouTube, ‏14 בדצמבר 2012 דוד בן בסט מראיין את זאב אלקין, "הנבחרים", באתר YouTube, ‏3 בינואר 2014 מתי טוכפלד, המסע שלי, באתר ישראל היום, 26 בדצמבר 2014 יעל ברנובסקי, חוזר כדי להעלות, באתר ישראל היום, 4 באוקטובר 2015 צביקה קליין, מקור ראשון, היורש של נתניהו? אלקין רוצה להיות ראש הממשלה, באתר nrg‏, 13 במאי 2016 שרה ליבוביץ־דר, השחמטאי: זאב אלקין - פרופיל, באתר ליברל, 6 ביוני 2016 אביעד פוהורילס, פסגת זאב, באתר ישראל היום, 13 בספטמבר 2018 אילנה קוריאל, התפקיד שאף שר לא רוצה: סיכום כהונת אלקין במשרד להגנת הסביבה, באתר ynet, 9 בינואר 2019 שרי מקובר בליקוב, ‏אלקין נפרד מהממשלה: "אנחנו משחקים שש-בש כשהאויבים שלנו משחקים שחמט" | ראיון, באתר מעריב אונליין, 17 במאי 2024 ועדת החוץ והבטחון וועדות משנה, באתר הכנסת הוועדה המיוחדת לישובים בגבול המזרחי, באתר הכנסת השחמטאי: סוד המהלכים של זאב אלקין // פרופיל מאת שרה ליבוביץ־דר, באתר מגזין ליברל, ‏2016-06-06 גדעון אלון, "ישראל היום", 13 בינואר 2012 פרויקט יארצייט - רבי סעדיה גאון, באתר www.redcircle.com (באנגלית) הקשית: זאב אלקין בטוח שאם נשתה יותר נבין איך סער יצליח להקים ממשלה. ניסינו, באתר "סרוגים", 8 במרץ 2021 דליה שחורי, והמנחה שלו בדוקטורט נמצא 3 מקומות מתחתיו ב"קדימה", באתר הארץ, 5 בפברואר 2006 אמנון מרנדה ואטילה שומפלבי, ח"כ אלקין עוזב את קדימה: "לבני נציגת השמאל", באתר ynet, 16 בנובמבר 2008 אמנון מרנדה, ח"כ אלקין מקדימה יתמודד בפריימריז בליכוד, באתר ynet, 25 בנובמבר 2008 מזל מועלם, האיבה שרחשו בקדימה לנתניהו עברה כעת לאלקין "הבולשביסט", באתר הארץ, 22 ביוני 2009 יובל יועז, ‏בג"ץ: המדינה תפנה את בתי המתנחלים בגבעת האולפנה עד 1 ביולי, באתר גלובס, 7 במאי 2012 אביאל מגנזי ואלי סניור, דרמה פוליטית: ליברמן זוכה פה אחד, באתר ynet, 6 בנובמבר 2013 סופה לנדבר החלה את תפקידה כשרת העלייה והקליטה, באתר ynet, 31 במאי 2016 ניר חסון, יהונתן ליס, אלקין: נקדם בקרוב הפרדה של שכונות פלסטיניות מירושלים, באתר הארץ, 29 באוקטובר 2017 יעל פרידסון, סניף הליכוד בירושלים נגד אלקין: "הוא החיקוי, לא המקור", באתר ynet, 20 באוגוסט 2018 מורן אזולאי, משרדים מומצאים חדשים: אלקין - השר להשכלה גבוהה ולמשאבי המים, באתר ynet, 17 במאי 2020 נטעלי שם טוב, ‏זעם בעקבות החלטת השר אלקין על הקמת "אוניברסיטת הגליל" - בחיפה, באתר ‏מאקו‏, 4 בדצמבר 2020 נתי טוקר, אלקין איים, וחשבון המים יקוצץ; החיסכון: 12 שקל בחודש, באתר TheMarker‏, 22 באוקטובר 2020 ליאור גוטמן, בגלל השהות הממושכת בבתים: רשות המים תבחן הוזלה בתעריפים, התעשייה תשלם יותר, באתר כלכליסט, 9 בספטמבר 2020 ליאור גוטמן, השר אלקין עוקף את רשות המים ומקים ועדה לבחינת התנהלות תאגידי המים, באתר כלכליסט, 21 בנובמבר 2020 יקי אדמקר‏, "לא יתרום למפלגה": אלקין ניסה לעבור לבנט לפני שהצטרף לסער - וסורב, באתר וואלה, 15 בפברואר 2021 מורן אזולאי, אלקין עבר מהליכוד לסער: "נתניהו, ריסקת אותנו", באתר ynet, 23 בדצמבר 2020 זאב אלקין, מכתב התפטרות מהממשלה, 23 בדצמבר 2020 אנה ברסקי, ‏השרים אלקין, הנדל וכהנא הגישו את התפטרותם מהכנסת במסגרת החוק הנורווגי, באתר מעריב אונליין, 13 ביוני 2021 אמיתי גזית, עסקי הנדל"ן של מנכ"ל משרד השיכון הנכנס, באתר כלכליסט, 14 ביוני 2021 גיא נרדי, ‏"מחיר מטרה 2.1" יוצא לדרך: מועצת רמ"י אישרה את תוכנית הדיור של השר אלקין, באתר גלובס, 9 בספטמבר 2021 גד ליאור, אורי חודי, אושר סופית: רק 40% ממחיר דירה מקבלן יוצמד למדד, החוק תקף רק לחוזה חדש, באתר ynet, 30 ביוני 2022 חזקי ברוך, שלום עכשיו על אישורי הבנייה ביו"ש: "ממשלת ימין על סטרואידים", באתר ערוץ 7, 24 באוקטובר 2021 צבי זרחיה, סער מפרק את "המחנה הממלכתי" ודורש להצטרף לקבינט המלחמה, באתר כלכליסט, 12 במרץ 2024 הוועדה המיוחדת ליישובים בגבול המזרחי, באתר הכנסת מורן אזולאי, כתבתנו בכנסת, "חוק החרם" אושר; נתניהו וברק נעדרו מהמליאה, באתר ynet, 12 ביולי 2011 אושר סופית: הממשלה תוכל להחזיר מחבלים לכלא, אתר הכנסת, 29 ביולי 2014. שלבי החקיקה של הצעת חוק להקמת אוניברסיטה בעיר אשדוד, התשפ"ד-2023, במאגר החקיקה הלאומי באתר הכנסת חזקי ברוך, פרסום ראשון: יוזמה להקמת אוניברסיטה בעיר אשדוד, באתר ערוץ 7, 19 ביוני 2023 תמי אברהמי, ביוזמה של סגן רה"ע אלי נכט: הצעת חוק להקמת אוניברסיטה באשדוד הועלתה היום בכנסת, באתר אשדוד היום, ‏19 ביוני 2023 "הייתי העוזרת הפרלמנטרית שלו. יום אחד סימסתי לו: 'התאהבתי'. הוא ענה: 'אהובתי'", באתר "ידיעות אחרונות", 9 ביולי 2021